pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งเยียวยาจิตใจเด็กหญิงวัย 11 ปี ถูกชายชราล่อลวงไปล่วงละเมิดทางเพศหลายครั้ง และข่มขู่จะฆ่า ที่ จ.นครสวรรค์
วันพุธที่ 20 ธันวาคม 2560
รมว.พม. กําชับ จนท. เร่งเยียวยาจิตใจเด็กหญิงวัย 11 ปี ถูกชายชราล่อลวงไปล่วงละเมิดทางเพศหลายครั้ง และข่มขู่จะฆ่า ที่ จ.นครสวรรค์
รมว.พม. กําชับ จนท. เร่งเยียวยาจิตใจเด็กหญิงวัย 11 ปี ถูกชายชราล่อลวงไปล่วงละเมิดทางเพศหลายครั้ง และข่มขู่จะฆ่า ที่ จ.นครสวรรค์ พร้อมเร่งช่วยเหลือผู้ด้อยโอกาสและประสบปัญหาทางสังคม ที่ จ.นครราชสีมา
วันนี้ (20 ธ.ค. 60) เวลา 08.00 น. พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 8/2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุมณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลเอก อนันตพร กล่าวว่า จากกรณีหญิงวัย 36 ปี พาลูกสาววัย 11 ปี เข้าแจ้งความว่าลูกสาวถูกชายชรา อาชีพขับรถสองแถว ล่อลวงไปข่มขืนกระทําชําเราหลายครั้ง และข่มขู่จะฆ่าหากบอกให้คนอื่นรู้ ที่อําเภอเมือง จังหวัดนครสวรรค์ นั้น ตนได้กําชับให้พัฒนาสังคมและความมั่นคงของมนุษย์จังหวัดนครสวรรค์ (พมจ.นครสวรรค์) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจ ด้านเด็กของกระทรวง พม. พร้อมเร่งเยียวยาฟื้นฟูสภาพจิตใจเด็กหญิงอย่างใกล้ชิดโดยด่วน เพื่อให้เด็กสามารถกลับไปใช้ชีวิตในสังคมได้อย่างปกติสุข และให้การช่วยเหลือคุ้มครองเด็กตามพระราชบัญญัติคุ้มครองเด็ก พ.ศ. 2546 ทั้งนี้ ปัญหาเด็กถูกกระทําความรุนแรงเกิดขึ้นอย่างต่อเนื่องรายวัน จึงขอความร่วมมือจากผู้ปกครอง บุคคลใกล้ชิดในครอบครัว และทุกคนในสังคม ช่วยกันเฝ้าระวังและติดตามดูแลบุตรหลานหรือคนในครอบครัวอย่างใกล้ชิด หมั่นสังเกตพฤติกรรมความผิดปกติเป็นระยะ เพื่อป้องกันการเกิดเหตุในลักษณะดังกล่าวขึ้นอีก
สําหรับกรณีหญิงวัย 50 ปี ต้องรับภาระเพียงลําพังดูแลสามีวัย 47 ปี ที่ป่วยเป็นโรคมะเร็งในช่องปากและลุกลามทั่วใบหน้า สร้างความเจ็บปวดทุกข์ทรมานเป็นอย่างมาก ไม่สามารถรับประทานอาหารได้ ต้องให้อาหารทางสายยาง ซึ่งทั้ง 2 ชีวิต อาศัยในกระท่อมสภาพเก่าทรุดโทรมใกล้ผุพัง ไม่มีไฟฟ้าและน้ําประปาใช้ ครอบครัวมีฐานะยากจน ที่อําเภอเมือง จังหวัดนครราชสีมา นั้น ตนได้กําชับให้พัฒนาสังคมและความมั่นคงของมนุษย์จังหวัดนครราชสีมา (พมจ.นครราชสีมา) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคม ของครอบครัวดังกล่าว พร้อมให้การช่วยเหลือเบื้องต้นตามภารกิจของกระทรวง พม. อีกทั้ง มอบสิ่งของเครื่องใช้ที่จําเป็น และประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาอาการป่วยของชายคนดังกล่าวอย่างใกล้ชิด และดูแลเรื่องการปรับปรุงสภาพที่อยู่อาศัยให้มีความมั่นคง แข็งแรง และถูกสุขลักษณะ รวมทั้ง ให้คําแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม และให้คําแนะนําปรึกษาแก่ครอบครัวในเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคงในระยะยาวต่อไป
รัฐบาลไทย-ข่าวทำเนียบรัฐบาล-โฆษก ศบค. ขอให้ทุกคน “อึด ฮึด สู้” เพื่อฝ่าฝันสถานการณ์นี้ไปด้วยกัน
วันอังคารที่ 21 กรกฎาคม 2563
โฆษก ศบค. ขอให้ทุกคน “อึด ฮึด สู้” เพื่อฝ่าฝันสถานการณ์นี้ไปด้วยกัน
โฆษก ศบค. ขอให้ทุกคน “อึด ฮึด สู้” เพื่อฝ่าฝันสถานการณ์นี้ไปด้วยกัน
วันนี้ (21 ก.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชน ช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. ชี้แจงว่า ไทยไม่สามารถปิดประเทศตลอดไปได้ ต้องเดินหน้าทั้งเศรษฐกิจ และมีการควบคุมโรคควบคู่กันไป โลกยังต้องทําการค้า เหมือนที่เราปิดบ้านตลอดไม่ได้ เราต้องออกไปทํางานนอกบ้าน ไปมาหาสู่ซึ่งกันและกัน แต่อาจมีมาตรการการปิดเฉพาะที่ (Targeted lockdown) ทั้งนี้ขอให้เข้าใจว่า การติดเชื้อกับการระบาดมีความแตกต่างกัน
การติดเชื้อแต่ยังไม่มีการระบาด หากทราบโดยเร็ว ก็สามารถจํากัดขอบเขตได้ หรือหากมีการระบาด แล้วทราบโดยเร็ว ก็ยังสามารถจํากัดขอบเขตได้เช่นกัน ธรรมชาติของโรคมีช่วงเวลา หากทีมสาธารณสุข และทีมพื้นที่ทราบเรื่องได้เร็ว ก็สามารถเข้าไปจัดการควบคุมได้เร็ว
ทั้งนี้ ศบค. อยากสื่อสารให้ประชาชนเข้าใจว่า แม้ว่าตัวเลขการติดเชื้อที่ไม่ใช่ 0 เรายังคงรับได้ โดยตัวเลขที่สูงที่สุดของไทยที่เคยเกิดขึ้น คือ 188 รายใน 1 วัน ขอสื่อสารกับประชาชนว่าการ Lockdown ทั้งหมด จะส่งผลต่อกิจกรรมทางเศรษฐกิจ ทั้งนี้ ทีมนักวิชาการยังต้องไปศึกษาเพิ่มเติมถึงยอดตัวเลขที่สามารถรับได้ โดยปัจจุบันที่ ศบค. ประเมินตัวเลขที่ยังรับได้อาจอยู่ที่ประมาณ 30-50 ราย หรือภายในจํานวน 2 หลัก ซึ่งต้องคํานึงถึงจํานวนเตียง แพทย์ พยาบาล บุคลากรทางการแพทย์
ขอบคุณพี่น้องประชาชนที่เรียนรู้โรค และดูแลสุขภาพของตนเอง เราได้เรียนรู้วิกกฤตของโรคไปด้วยกัน ขอความร่วมมือจากประชาชนทุกคน ต้อง “อึด ฮึด สู้” เพื่อให้ผ่านวิกฤตนี้ไปด้วยกันทั้งประเทศ
******************************
รัฐบาลไทย-ข่าวทำเนียบรัฐบาล-นโยบายการบริหารจัดการปัญหาขยะ ในพื้นที่แหล่งท่องเที่ยวในพื้นที่เกาะสมุย จังหวัดสุราษฎร์ธานี
วันศุกร์ที่ 10 กรกฎาคม 2563
นโยบายการบริหารจัดการปัญหาขยะ ในพื้นที่แหล่งท่องเที่ยวในพื้นที่เกาะสมุย จังหวัดสุราษฎร์ธานี
สรุปการตอบกระทู้ถามในการประชุมวุฒิสภา  วันจันทร์ที่ ๒๗ มกราคม ๒๕๖๓
เรื่อง  นโยบายการบริหารจัดการปัญหาขยะ ในพื้นที่แหล่งท่องเที่ยวในพื้นที่เกาะสมุย จังหวัดสุราษฎร์ธานี
ผู้ตั้งกระทู้ถาม พลเอก เลิศรัตน์ รัตนวนิช สมาชิกวุฒิสภา
ถาม นายกรัฐมนตรี
ผู้ตอบ รัฐมนตรีช่วยว่าการกระทรวงมหาดไทย (นายนิพนธ์ บุญญามณี)
ผู้ถาม : พลเอก เลิศรัตน์ รัตนวนิช สมาชิกวุฒิสภา ถามกระทู้โดยสรุปดังนี้
ด้วยในพื้นที่เกาะสมุย จังหวัดสุราษฎร์ธานี ช่วงปี ๒๕๕๑ - ๒๕๕๘ มีขยะตกค้าง ประมาณ ๒๐๐,๐๐๐ ตัน และช่วงปี ๒๕๕๙ - ปัจจุบัน มีขยะตกค้างประมาณ ๑๐๐,๐๐๐ ตัน ซึ่งที่ผ่านมา หน่วยงานที่รับผิดชอบและประชาคมในพื้นที่ได้แก้ไขปัญหาโดยอัดขยะมูลฝอยให้เป็นก้อนหรือแท่ง และห่อมัดมูลฝอย แล้วขนย้ายไปกําจัดโดยวิธีฝังกลบบริเวณนอกเขตเทศบาลนครเกาะสมุย ส่วนแนวทาง การสร้างโรงไฟฟ้าโดยการเผาขยะนั้น ใช้งบประมาณจํานวนมาก และประชาชนในพื้นที่ต่อต้านเพราะก่อให้เกิดมลพิษ อีกทั้งขยะที่นํามาเผาไม่ได้รับการคัดแยกก่อน เมื่อเผาจึงเกิดตะกอนถึงร้อยละ ๓๐ และต้องนําไป ฝังกลบต่ออีก การอัดขยะมูลฝอยให้เป็นก้อน แล้วขนย้ายไปฝังกลบนอกเขตเทศบาลจึงเป็นแนวทางกําจัดขยะที่เหมาะสมที่สุด ต่อมาในปี ๒๕๖๐ ภาครัฐได้จัดสรรงบประมาณ ๓๐๐ ล้านบาท ให้กับจังหวัดสุราษฎร์ธานีเพื่อจัดการปัญหาขยะตกค้าง แต่เนื่องจากจังหวัดไม่สามารถก่อหนี้ผูกพันได้ภายในเวลาที่กําหนด งบประมาณนี้จึงตกไป ทําให้เกิดปัญหาขยะล้นส่งผลกระทบต่อสิ่งแวดล้อมและภาพลักษณ์ด้านการท่องเที่ยวเป็นอย่างมาก จึงขอเรียนถามว่ารัฐบาลมีมาตรการในการบริหารจัดการขยะตกค้างและขยะที่เกิดขึ้นใหม่ ในพื้นที่แหล่งท่องเที่ยวหลักของเกาะสมุย จังหวัดสุราษฎร์ธานีหรือไม่ และมีนโยบายในการจัดสรรงบประมาณตามที่หน่วยงานในพื้นที่ขอรับการสนับสนุน เพื่อแก้ไขปัญหาขยะตกค้างอย่างไร
ผู้ตอบ : รัฐมนตรีช่วยว่าการกระทรวงมหาดไทย (นายนิพนธ์ บุญญามณี) ตอบชี้แจงกระทู้โดยสรุปดังนี้
นายนิพนธ์ บุญญามณี รัฐมนตรีช่วยว่าการกระทรวงมหาดไทยได้รับมอบหมายให้ตอบชี้แจง ได้ตอบชี้แจงว่า เทศบาลนครเกาะสมุยเป็นหน่วยงานองค์กรปกครองส่วนท้องถิ่นที่รัฐบาลให้การสนับสนุน รวมถึงดูแลเรื่องการจัดการขยะและการจัดเก็บ ซึ่งท้องถิ่นพยายามจัดการขยะ โดยมีแนวคิดไม่อยากให้จัดการขยะภายในพื้นที่ ซึ่งรัฐบาลเคยมอบประมาณไป ๓๐๐ ล้านบาท เพื่อกําจัดขยะค้างเก่า แต่ด้วยปัญหาการจัดซื้อจัดจ้าง จึงไม่สามารถดําเนินการใช้งบประมาณดังกล่าวได้ แต่ยืนยันว่ารัฐบาลพร้อมสนับสนุนให้เกิดการจัดการแก้ไขปัญหาขยะล้นตามโรดแมพ เพราะเป็นวาระแห่งชาติตามแผนแม่บทปี ๒๕๕๙ ถึง ๒๕๖๔ โดยให้กระทรวงมหาดไทยเป็นเจ้าภาพดําเนินการกําจัดขยะมูลฝอยในพื้นที่ชุมชนทั่วประเทศ และปี ๒๕๖๓ ถึง ๒๕๖๔ โดยจะใช้งบประมาณของเทศบาลเกาะสมุย ๑๕๐ ล้านบาท เพื่อกําจัดขยะที่ตกค้าง ๑๐๐,๐๐๐ ตัน ด้วยการจ้างเหมาบริษัทเอกชนให้ดําเนินการโดยเฉพาะอย่างยิ่งขยะจากต้นทางคือครัวเรือน จึงต้องเริ่มอย่างเร่งด่วนตั้งแต่ตอนนี้ ซึ่งประชาชนและคนในชุมชนต้องปฏิบัติตามหลัก "๓ช" คือ ใช้น้อย ใช้ซ้ํา และใช้ใหม่ โดยมีองค์กรปกครองส่วนท้องถิ่นเป็นหน่วยงานหลักในการส่งเสริมสนับสนุนให้เกิดการดําเนินการดังกล่าว โดยเริ่มตั้งแต่ท้องถิ่นต้องเป็นผู้จัดเก็บขยะทันทีหลังจากประชาชนคัดแยกแล้ว เพื่อส่งไปยังสถานที่กําจัดขยะ
​
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-​รัฐมนตรีช่วยว่าการกระทรวงอุตสาหกรรม ลงพื้นที่ตรวจเยี่ยมพร้อมทั้งหารือกลุ่มเครือข่ายวิสาหกิจชุมชนเกษตรอินทรีย์อีสาน จ.ร้อยเอ็ด
วันเสาร์ที่ 6 มกราคม 2561
​รัฐมนตรีช่วยว่าการกระทรวงอุตสาหกรรม ลงพื้นที่ตรวจเยี่ยมพร้อมทั้งหารือกลุ่มเครือข่ายวิสาหกิจชุมชนเกษตรอินทรีย์อีสาน จ.ร้อยเอ็ด
​รัฐมนตรีช่วยว่าการกระทรวงอุตสาหกรรม ลงพื้นที่ตรวจเยี่ยมพร้อมทั้งหารือกลุ่มเครือข่ายวิสาหกิจชุมชนเกษตรอินทรีย์อีสาน จ.ร้อยเอ็ด
วันนี้ (6 มกราคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่ตรวจเยี่ยมพร้อมทั้งหารือผู้นําชุมชน อุตสาหกรรมจังหวัดในเขตพื้นที่จังหวัดร้อยเอ็ด กาฬสินธุ์ มหาสารคาม ขอนแก่น ภาคเอกชน และกลุ่มเครือข่ายวิสาหกิจชุมชนเกษตรอินทรีย์อีสาน โดยมีนายวีรศักดิ์ ศุภประเสริฐ รองผู้อํานวยการสํานักงานเศรษฐกิจอุตสาหกรรม รักษาการผู้ตรวจราชการกระทรวงอุตสาหกรรม ร่วมหารือ ณ หมู่ 4 ตําบลหนองพอก อําเภอธวัชบุรี จังหวัดร้อยเอ็ด
รัฐบาลไทย-ข่าวทำเนียบรัฐบาล-“ยุติธรรม” หาแนวทางให้ความช่วยเหลือประชาชนที่ไม่ได้รับความเป็นธรรม จากการเป็นหนี้นอกระบบ
วันพฤหัสบดีที่ 2 พฤศจิกายน 2560
“ยุติธรรม” หาแนวทางให้ความช่วยเหลือประชาชนที่ไม่ได้รับความเป็นธรรม จากการเป็นหนี้นอกระบบ
นางกรรณิการ์ แสงทอง รองปลัดกระทรวงยุติธรรม เป็นประธานการประชุมหารือการแก้ไขปัญหาหนี้นอกระบบเพื่อใช้เป็นแนวทางในการแก้ไขปัญหาและให้ความช่วยเหลือประชาชนที่ไม่ได้รับความเป็นธรรมจากหนี้นอกระบบ
ในวันอังคารที่ ๓๑ ตุลาคม ๒๕๖๐ เวลา ๑๓.๓๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมหารือการแก้ไขปัญหาหนี้นอกระบบ
เพื่อใช้เป็นแนวทางในการแก้ไขปัญหาและให้ความช่วยเหลือประชาชนที่ไม่ได้รับความเป็นธรรม
จากหนี้นอกระบบ
ตลอดจนการจัดทํากระบวนการรับเรื่องร้องเรียนร้องทุกข์จากประชาชน
โดยจัดทําเป็นคู่มือแนวทางการปฏิบัติงาน เพื่อใช้เป็นแนวทางในการบริการประชาชนที่มาติดต่อขอรับบริการ
ให้สามารถรับบริการได้อย่างสะดวก และรวดเร็ว
ทั้งนี้ เพื่ออํานวยความสะดวกให้ประชาชนได้รับความเป็นธรรมต่อไป
โดยมี พ.ต.ท.วิชัย สุวรรณประเสริฐ เลขานุการศูนย์ช่วยเหลือลูกหนี้และประชาชนที่ไม่ได้รับ
ความเป็นธรรม กระทรวงยุติธรรม
นางเพ็ญรวี มาแสง ผู้อํานวยการสํานักฟื้นฟูกิจการของลูกหนี้ กรมบังคับคดี
และผู้ที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๔ ชั้น ๘ อาคาราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-“ยุติธรรม” ระดมความเห็นขับเคลื่อนนำความยุติธรรมสู่ประชาชนในทุกภูมิภาค
วันอังคารที่ 28 มีนาคม 2560
“ยุติธรรม” ระดมความเห็นขับเคลื่อนนําความยุติธรรมสู่ประชาชนในทุกภูมิภาค
นายชาญเชาวน์ ไชยานุกิจ ปลัดกระทรวงยุติธรรม ร่วมประชุมคณะกรรมการขับเคลื่อนงานยุติธรรมกระทรวงยุติธรรม ครั้งที่ ๑/๒๕๖๐
เมื่อวันอังคารที่ ๒๘ มีนาคม ๒๕๖๐ เวลา ๑๐.๐๐ น.
นายชาญเชาวน์ ไชยานุกิจ ปลัดกระทรวงยุติธรรม
ร่วมประชุมคณะกรรมการขับเคลื่อนงานยุติธรรมกระทรวงยุติธรรม ครั้งที่ ๑/๒๕๖๐
เพื่อกําหนดนโยบายและแนวทางการสร้างความรู้ ความเข้าใจเกี่ยวกับกฎหมายและกระบวนการยุติธรรม
การป้องกันปัญหาอาชญากรรมและการกระทําความผิด
รวมทั้งการไกล่เกลี่ยและประนอมข้อพิพาทและความขัดแย้งในชุมชน
โดยเน้นการพัฒนาศักยภาพและเพิ่มพลังขีดความสามารถของอาสาสมัครยุติธรรมชุมชน
ให้เป็นกลไกสําคัญในการกระจายความยุติธรรมไปสู่ประชาชนในพื้นที่
เพื่อสอดรับการดําเนินงานตามนโยบายของรัฐบาลที่มุ่งให้ประชาชน
สามารถเข้าถึงงานด้านกระบวนการยุติธรรมได้ด้วยความสะดวก และรวดเร็วในทุกภูมิภาค
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการกระทรวงยุติธรรมฯ ถนนแจ้งวัฒนะ เขตหลักสี่ กรุงเทพฯ
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 27 กุมภาพันธ์ 2561
วันพุธที่ 28 กุมภาพันธ์ 2561
สรุปข่าวการประชุมคณะรัฐมนตรี 27 กุมภาพันธ์ 2561
วันนี้ (27 กุมภาพันธ์ 2561) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-​ครม.มีมติเห็นชอบร่างระเบียบสำนักนายกรัฐมนตรี ว่าด้วยคณะกรรมการพัฒนาคุณภาพชีวิตระดับอำเภอ พ.ศ. ....
วันพุธที่ 4 ตุลาคม 2560
​ครม.มีมติเห็นชอบร่างระเบียบสํานักนายกรัฐมนตรี ว่าด้วยคณะกรรมการพัฒนาคุณภาพชีวิตระดับอําเภอ พ.ศ. ....
คณะรัฐมนตรีมีมติเห็นชอบร่างระเบียบสํานักนายกรัฐมนตรี ว่าด้วยคณะกรรมการพัฒนาคุณภาพชีวิตระดับอําเภอ พ.ศ. ....
คณะรัฐมนตรีมีมติเห็นชอบร่างระเบียบสํานักนายกรัฐมนตรี ว่าด้วยคณะกรรมการพัฒนาคุณภาพชีวิตระดับอําเภอ พ.ศ. .... ตามที่กระทรวงสาธารณสุขเสนอ เพื่อพัฒนาคุณภาพชีวิตประชาชนโดยการบูรณาการทรัพยากรทุกภาคส่วนตามเป้าหมาย ทิศทางและยุทธศาสตร์ ของแต่ละพื้นที่ ตามแนวคิด“คนไทย ใส่ใจดูแลกัน”
วันนี้(4 ตุลาคม 2560)ที่กระทรวงสาธารณสุข ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า คณะรัฐมนตรี(ครม.)มีมติเห็นชอบร่างระเบียบสํานักนายกรัฐมนตรี ว่าด้วยคณะกรรมการพัฒนาคุณภาพชีวิตระดับอําเภอ พ.ศ. .... ตามที่กระทรวงสาธารณสุขเสนอ ทําให้เกิดการขับเคลื่อนการพัฒนาคุณภาพชีวิตในระดับพื้นที่ที่อยู่ใกล้ชิดกับประชาชน เกิดการบูรณาการเป้าหมาย ทิศทางและยุทธศาสตร์ร่วมกันระหว่างหน่วยงานของรัฐ ภาคเอกชน และภาคประชาชนอย่างเป็นองค์รวม เน้นการมีส่วนร่วมของทุกภาคส่วน โดยมีพื้นที่เป็นฐานและตามสภาพของพื้นที่ มีความเป็นเจ้าของและภาวะการนําร่วมกัน โดยบูรณาการและประสานความร่วมมือในการนําไปสู่การสร้างเสริมให้บุคคล ครอบครัว และชุมชน มีสุขภาวะทางกาย จิต และสังคมเพื่อคุณภาพชีวิตที่ดีและเกิดความยั่งยืนสืบไป ตามแนวคิด“คนไทย ใส่ใจดูแลกัน”มีเป้าหมายเพิ่มคุณภาพชีวิต และลดความเหลื่อมล้ํา โดยการช่วยเหลือซึ่งกันและกัน เน้นหนักในผู้สูงอายุ ผู้พิการ ผู้ยากไร้ เด็กปฐมวัย อุบัติเหตุ โรคไม่ติดต่อเรื้อรัง ขยะ สิ่งแวดล้อมและการเปลี่ยนแปลงเข้าสู่สังคมผู้สูงอายุ การใช้ชีวิตแบบสังคมเมือง ปัญหาสิ่งแวดล้อมที่ส่งผลกระทบต่อสุขภาพ และโรคเรื้อรังที่มีแนวโน้มเพิ่มมากขึ้น
สําหรับร่างระเบียบดังกล่าว กําหนดให้แต่ละอําเภอมีคณะกรรมการพัฒนาคุณภาพชีวิตระดับอําเภอ ประกอบด้วยผู้แทนภาครัฐ ผู้แทนภาคเอกชนและผู้แทนภาคประชาชนในอําเภอ โดยมีนายอําเภอ เป็นประธานกรรมการ สํานักงานสาธารณสุขอําเภอเป็นสํานักงานเลขานุการ มีอํานาจหน้าที่กําหนดแผนงานและยุทธศาสตร์ในการพัฒนาคุณภาพชีวิตในอําเภอ และร่วมมือทุกฝ่ายดําเนินการให้เกิดการขับเคลื่อนตามแผนงาน โดยบูรณาการและระดมทรัพยากรที่มีอยู่ในอําเภอ ทั้งจากภาครัฐ ภาคเอกชน และภาคประชาชน ส่วนในพื้นที่กรุงเทพมหานครมีคณะกรรมการพัฒนาคุณภาพชีวิตระดับเขต ประกอบด้วยผู้แทนภาครัฐ ผู้แทนภาคเอกชน มีผู้อํานวยการเขตเป็นประธานกรรมการ ศูนย์บริการสาธารณสุขเป็นสํานักงานเลขานุการ
ทั้งนี้ คณะกรรมการนโยบายพัฒนาคุณภาพชีวิตระดับอําเภอ ประกอบด้วยปลัดกระทรวงมหาดไทยเป็นประธานกรรมการ ปลัดกระทรวงสาธารณสุขเป็นรองประธานกรรมการ ปลัดกระทรวงการพัฒนาสังคมและความมั่นคงของมนุษย์ ปลัดกระทรวงศึกษาธิการ อธิบดีกรมการปกครอง อธิบดีกรมการพัฒนาชุมชน อธิบดีกรมควบคุมโรค อธิบดีกรมสนับสนุนบริการสุขภาพ อธิบดีกรมส่งเสริมการปกครองท้องถิ่น อธิบดีกรมอนามัย ปลัดกรุงเทพมหานคร เลขาธิการคณะกรรมการสุขภาพแห่งชาติ เลขาธิการสํานักงานหลักประกันสุขภาพแห่งชาติ และผู้จัดการกองทุนสนับสนุนการสร้างเสริมสุขภาพ เป็นกรรมการ โดยมีรองปลัดกระทรวงสาธารณสุขที่รับผิดชอบกลุ่มภารกิจด้านการพัฒนาการสาธารณสุข เป็นกรรมการและเลขานุการ มีอํานาจหน้าที่กําหนดนโยบายและทิศทางการพัฒนา สนับสนุนและแก้ไขปัญหาการดําเนินงาน ติดตามและประเมินผลการดําเนินงานของคณะกรรมการพัฒนาคุณภาพชีวิตระดับอําเภอ และคณะกรรมการพัฒนาคุณภาพชีวิตระดับเขต รอประกาศอย่างเป็นทางการในราชกิจจานุเบกษา
รัฐบาลไทย-ข่าวทำเนียบรัฐบาล-เราควรป้องกันตนเองอย่างไรไม่ให้ได้รับเชื้อไวรัสโควิด-19 เมื่ออยู่ในร้านอาหาร ??
วันจันทร์ที่ 30 มีนาคม 2563
เราควรป้องกันตนเองอย่างไรไม่ให้ได้รับเชื้อไวรัสโควิด-19 เมื่ออยู่ในร้านอาหาร ??
ป้องกันตนเองอย่างไร เมื่ออยู่ในร้านอาหาร ?
Q : เราควรป้องกันตนเองอย่างไรไม่ให้ได้รับเชื้อไวรัสโควิด-19 เมื่ออยู่ในร้านอาหาร ??
A : ควรจํากัดเวลาอยู่ในร้านให้น้อยที่สุด คอยรักษาระยะห่างจากผู้อื่น อย่างน้อย 1 เมตร นอกจากนี้ควรชําระเงินด้วยวิธีทางอิเล็กทรอนิกส์ ลดการสัมผัสกับสิ่งต่างๆ และใส่หน้ากากอนามัยตลอดเวลา
รัฐบาลไทย-ข่าวทำเนียบรัฐบาล-สิงคโปร์พร้อมกระชับความร่วมมือกับไทยในทุกมิติ และสนับสนุนบทบาทไทยในฐานะประธานอาเซียน
วันพฤหัสบดีที่ 3 ตุลาคม 2562
สิงคโปร์พร้อมกระชับความร่วมมือกับไทยในทุกมิติ และสนับสนุนบทบาทไทยในฐานะประธานอาเซียน
สิงคโปร์พร้อมกระชับความร่วมมือกับไทยในทุกมิติ และสนับสนุนบทบาทไทยในฐานะประธานอาเซียน
วันนี้ (3 ตุลาคม 2562) เวลา 09.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายเควิน ฉ็อก (H.E. Mr. Kevin Cheok) เอกอัครราชทูตสิงคโปร์ประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สรุปสาระสําคัญการหารือดังนี้
นายกรัฐมนตรีแสดงความยินดีที่ออท.สิงคโปร์มารับตําแหน่งที่ประเทศไทย เชื่อมั่นว่าออท. สิงคโปร์จะมีบทบาทสําคัญในการเพิ่มพูนความสัมพันธ์และความร่วมมือระหว่างทั้งสองประเทศได้เป็นอย่างดี ซึ่งรัฐบาลไทยพร้อมสนับสนุนการทํางานของสิงคโปร์ในทุกด้าน พร้อมฝากความชื่นชมนายกรัฐมนตรีสิงคโปร์ที่ได้รับรางวัลรัฐบุรุษโลก (World Statesman Award) ประจําปี 2019 แสดงถึงการยอมรับต่อความเป็นผู้นําและวิสัยทัศน์ในการพัฒนาประเทศของนายกรัฐมนตรีสิงคโปร์ โอกาสนี้นายกรัฐมนตรีขอบคุณสิงคโปร์ที่เป็นคู่ค้าที่สําคัญของไทยมาโดยตลอด พร้อมเชิญชวนให้สิงคโปร์มาลงทุนในเขต EEC และเขตนวัตกรรม EECi รวมทั้งด้านการบิน EECA โดยขอให้หารือเพิ่มเติมเกี่ยวกับแนวทางในการร่วมมือกันต่อไป
ออท.สิงคโปร์ ย้ําว่าไทยเป็นมิตรที่สําคัญและแน่นแฟ้นของสิงคโปร์มายาวนาน โดยเฉพาะด้านการค้าและการลงทุนระหว่างกันซึ่งมีมูลค่าเพิ่มขึ้นทุกปี ทั้งนี้สิงคโปร์เห็นว่าประเทศไทยมีศักยภาพด้านเศรษฐกิจและดึงดูดนักลงทุนต่างประเทศ โดยออท.สิงคโปร์แสดงความชื่นชมนายกรัฐมนตรีในการดํารงตําแหน่งประธานอาเซียนที่ให้ความสําคัญต่อการพัฒนาอย่างยั่งยืน และหวังว่าการเจรจา RCEP จะบรรลุผลสําเร็จภายในปีนี้ นอกจากนี้ ออท. สิงคโปร์ยังแสดงความขอบคุณนายกรัฐมนตรีที่สนับสนุนสิงคโปร์ในด้านการฝึกและการส่งกําลังบํารุงซึ่งกันและกันของกองทัพอากาศ
ทั้งสองฝ่ายแลกเปลี่ยนความคิดเห็นในประเด็นเกี่ยวกับความท้าทายจากการเปลี่ยนแปลงสภาพภูมิอากาศ โดยเห็นพ้องว่าการเปลี่ยนแปลงสภาพภูมิอากาศในรูปแบบของภาวะภัยแล้ง น้ําท่วมและอุณหภูมิที่เพิ่มสูงขึ้นซึ่งมีผลต่ออนาคตของประเทศและภูมิภาค เป็นปัญหาที่ทุกภาคส่วนและทุกประเทศต้องร่วมมือกันอย่างใกล้ชิด ในการนี้ออท.สิงคโปร์ย้ําว่าสิงคโปร์พร้อมทํางานกับไทยอย่างใกล้ชิดเพื่อกระชับความร่วมมือในทุกมิติ และยินดีแลกเปลี่ยนความรู้และประสบการณ์ด้านเทคโนโลยีและดิจิทัลที่สิงคโปร์มีความเชี่ยวชาญให้แก่ไทยด้วย รวมถึงการสนับสนุนบทบาทไทยในฐานะประธานอาเซียน
รัฐบาลไทย-ข่าวทำเนียบรัฐบาล-รมช.กห./รอง หน.ผทพ. เดินทางมาปฏิบัติราชการในพื้นที่ จชต.
วันพฤหัสบดีที่ 29 มีนาคม 2561
รมช.กห./รอง หน.ผทพ. เดินทางมาปฏิบัติราชการในพื้นที่ จชต.
รมช.กห./รอง หน.ผทพ. เดินทางมาปฏิบัติราชการในพื้นที่ จชต.
พล.อ. ชัยชาญ ช้างมงคล รมช.กห./รอง หน.ผทพ. เดินทางมาปฏิบัติราชการในพื้นที่ จชต. โดยในช่วงเช้าเข้ารับฟังสถานการณ์และภารกิจของ ทรภ.2 ในด้านการรักษาความมั่นคงทางทะเลด้านตะวันออก ตั้งแต่จ.สงขลา ถึงจ.นราธิวาส ตลอดจนการรักษาความปลอดภัยในชีวิตและทรัพย์สินของประชาชนในพื้นที่รับผิดชอบ รวมทั้งการปฏิบัติงานของกําลังพลในศูนย์ควบคุมการ แจ้งเข้า-ออกเรือประมง ที่หน่วยต้องปฏิบัติ ณ บก.ทรภ.2 หลังจากนั้นในช่วงบ่ายได้เดินทางไปชมการปฏิบัติงานของเจ้าหน้าที่ประจําศูนย์ควบคุมการแจ้งเข้า-ออกเรือประมง จ.ปัตตานีและรับฟังสถานการณ์ด้านความมั่นคงทางเศรษฐกิจและสังคมของ กอ.รมน.จ. ปัตตานี เพื่อจะได้นําปัญหาข้อขัดข้องในการปฏิบัติของหน่วยไปประสานงานกับหน่วยงานที่เกี่ยวข้องในการขับเคลื่อนการแก้ไขปัญหาต่อไป เมื่อ 28 มี.ค.61
รัฐบาลไทย-ข่าวทำเนียบรัฐบาล-“บิ๊กอู๋”เปิดงานมหกรรมไหลเรือไฟนครพนม สืบสานประเพณีไทย สร้างพลังศรัทธาริมฝั่งโขง
วันพฤหัสบดีที่ 25 ตุลาคม 2561
“บิ๊กอู๋”เปิดงานมหกรรมไหลเรือไฟนครพนม สืบสานประเพณีไทย สร้างพลังศรัทธาริมฝั่งโขง
รมว.แรงงาน เปิดงานมหกรรมไหลเรือไฟนครพนมในงานประเพณีไหลเรือไฟ ณ เลียบริมฝั่งแม่น้ําโขง ถนนสุนทรวิจิตร อ.เมืองนครพนม จ.นครพนม ร่วมสืบสานประเพณีไทย สร้างพลังศรัทธาแก่นักท่องเที่ยวริมฝั่งโขง
เมื่อวันที่ 24 ตุลาคม 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานเปิดงานมหกรรมไหลเรือไฟนครพนมในงานประเพณีไหลเรือไฟจังหวัดนครพนม โดยมี นายสยาม ศิริมงคล ผู้ว่าราชการจังหวัดนครพนม พร้อมด้วย ข้าราชการ เจ้าหน้าที่หน่วยงานภาครัฐเอกชน และประชาชนชาวจังหวัดนครพนมร่วมให้การต้อนรับ ณ เลียบริมฝั่งแม่น้ําโขง ถนนสุนทรวิจิตร อ.เมืองนครพนม จ.นครพนม โดยรัฐมนตรีว่าการกระทรวงแรงงาน กล่าวว่า งานประเพณีไหลเรือไฟ เป็นประเพณีศักดิ์สิทธิ์ที่เก่าแก่และยิ่งใหญ่ของพี่น้องชาวนครพนม ที่ได้จัดขึ้นมาอย่างต่อเนื่องและยาวนาน เป็นที่รู้จักของนักท่องเที่ยวทั้งชาวไทยและชาวต่างชาติอย่างกว้างขวาง มีส่วนทําให้นักท่องเที่ยวเดินทางเข้ามายังนครพนมเป็นจํานวนมาก โดยเฉพาะในปี 2560 มีนักท่องเที่ยวเดินทางเข้ามาไม่น้อยกว่า 1,074,937 คน เพิ่มขึ้นกว่าปี 2553 ถึง 100 % คิดเป็นจํานวน 599,246 คน สามารถสร้างรายได้จากการท่องเที่ยวประมาณ 1,837 ล้านบาท
พล.ต.อ.อดุลย์ฯ กล่าวต่อว่า สําหรับจังหวัดนครพนมอดีตเคยเป็นมหานครของอาณาจักรศรีโคตรบูร
ที่รุ่งเรืองในช่วงพุทธศตวรรษที่ 12 ซึ่งมี 3 ที่สุดที่นํามาสู่ชีวิตที่สุขที่สุด ได้แก่ ศักดิ์สิทธิ์ที่สุด คือ
พระธาตุพนม สวยที่สุด คือ สะพานมิตรภาพไทย - ลาวแห่งที่ 3 และ งามที่สุด ได้แก่ ทิวทัศน์ริมฝั่งแม่น้ําโขง สอดคล้องกับคําขวัญจังหวัด ที่ว่า “พระธาตุพนมค่าล้ํา วัฒนธรรมหลากหลาย เรณูผู้ไทย เรือไฟโสภา
งามตาฝั่งโขง” ซึ่งถือเป็นจุดแข็งที่สามารถดึงดูดนักท่องเที่ยวให้มาเยี่ยมเยือนนครพนมได้อย่างต่อเนื่อง
การจัดงานไหลเรือไฟในครั้งนี้ แสดงให้เห็นถึงความจงรักภักดีต่อสถาบันพระมหากษัตริย์ ความรัก ความสามัคคี ความเสียสละ และการร่วมแรงร่วมใจของทุกภาคส่วนในจังหวัดนครพนม รวมทั้งเป็นการส่งเสริมการท่องเที่ยว โดยกิจกรรมสําคัญ อาทิ ภาคเช้ามีพิธีรําบูชาพระธาตุพนม ณ วัดพระธาตุพนมวรมหาวิหาร ซึ่งเป็นประเพณีที่ถือปฏิบัติกันมาทุกปี ภาคค่ํามีการประกวดไหลเรือไฟ ซึ่งจะมีการออกแบบลวดลายที่เน้นส่งเสริมการท่องเที่ยว สถานที่สําคัญของ จ.นครพนม ไปจนถึงการแสดงออกถึงความรักในสถาบัน ชาติ ศาสนา พระมหากษัตริย์ อีกทั้งเป็นการสืบสานประเพณีอันดีงาม ซึ่งถือเป็นแบบอย่างที่ดีในสังคมไทยที่จะต้องร่วมกันสร้างสรรค์ให้มีขึ้นอย่างแพร่หลาย เพื่อความเจริญมั่นคงของชาติบ้านเมืองต่อไป
นอกจากนี้ บริเวณริมฝั่งแม่น้ําโขง ถนนสุนทรวิจิตร ในเขตเทศบาลเมืองนครพนมได้มีการจัดไหลเรือไฟโชว์ เพื่อเป็นการเชิญชวนประชาชนและนักท่องเที่ยว มาเที่ยวชมงานไหลเรือไฟ พร้อมชมการสาธิตการจุดตะเกียงเรือไฟที่เกิดจากความรัก สามัคคี และศรัทธา เนื่องจากเรือไฟทุกลําก่อนไหลจะมีการจุดเรือไฟจากแรงงานชาวบ้านศิลปินเรือไฟทีละดวงจนกว่าจะครบทั้งลํา เพื่อให้ตะเกียงไฟส่องสว่างออกมาเป็นลวดลาย รูปภาพต่าง ๆ ที่มีความสวยงาม เอาใจประชาชนนักท่องเที่ยว ถือเป็นเสน่ห์ของเรือไฟที่แสดงออกถึงพลังศรัทธา
--------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
24 ตุลาคม 2561
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีนำเสนอพัฒนาการบังคับคดีแพ่งไทยเพื่อความเชื่อมั่นของผู้ลงทุนและการเตรียมความพร้อมจัดการประชุมคองเกรสนานาชาติครั้งที่ 23 UIHJ ในการประชุมประจำปีสภาเจ้า
วันเสาร์ที่ 25 พฤศจิกายน 2560
กระทรวงยุติธรรม โดยกรมบังคับคดีนําเสนอพัฒนาการบังคับคดีแพ่งไทยเพื่อความเชื่อมั่นของผู้ลงทุนและการเตรียมความพร้อมจัดการประชุมคองเกรสนานาชาติครั้งที่ 23 UIHJ ในการประชุมประจําปีสภาเจ้า
กรมบังคับคดีนําเสนอพัฒนาการบังคับคดีแพ่งไทยเพื่อความเชื่อมั่นของผู้ลงทุนและการเตรียมความพร้อมจัดการประชุมคองเกรสนานาชาติครั้งที่ 23 UIHJ ในการประชุมประจําปีสภาเจ้าพนักงานบังคับคดีระหว่างประเทศ (UIHJ) ณ กรุงปารีส ประเทศฝรั่งเศส
วันนี้ (24 พฤศจิกายน 2560) ในการประชุมประจําปีสภาเจ้าพนักงานบังคับคดีระหว่างประเทศ (UIHJ) นางสาวรื่นวดี สุวรรณมงคง อธิบดีกรมบังคับคดี ได้นําเสนอพัฒนาการบังคับคดีแพ่งไทยด้านการปฏิรูปประมวลกฎหมายวิธีพิจารณาความแพ่งภาคบังคับคดีที่มีผลใช้บังคับเมื่อวันที่ 5 กันยายน 2560 การดําเนินงานที่มุ่งเน้นความซื่อสัตย์ สุจริต และโปร่งใส และการนําระบบอิเล็กทรอนิกส์มาใช้ในกระบวนการดําเนินงานด้านต่างๆ เพื่ออํานวยความสะดวกให้กับประชาชนและเสริมสร้างความเชื่อมั่นของผู้ลงทุน ซึ่งสอดคล้องกับนโยบายรัฐบาลและยุทธศาสตร์ชาติ นอกจากนี้ ยังได้นําเสนอการเตรียมความพร้อมจัดการประชุมคองเกรสนานาชาติครั้งที่ 23 ของสภาเจ้าพนักงานบังคับคดีระหว่างประเทศ (UIHJ) ที่กระทรวงยุติธรรมและกรมบังคับคดีร่วมเป็นเจ้าภาพจัดการประชุมร่วมกับสภาเจ้าพนักงานบังคับคดีระหว่างประเทศ (UIHJ) ในวันที่ 1-4 พฤษภาคม 2561 ซึ่งคาดว่าจะมีผู้บริหารที่เป็นเจ้าพนักงานบังคับคดีจากประเทศที่เป็นสมาชิกสภาเจ้าพนักงานบังคับคดีระหว่างประเทศ (UIHJ) ไม่น้อยกว่า 500 คน เข้าร่วมการประชุม ซึ่งผู้แทนจากประเทศต่างๆ ให้ความสนใจและแจ้งว่าจะเข้าร่วมประชุมคองเกรสนานาชาติ ครั้งที่ 23 ที่กรุงเทพมหานคร